标题：5年
纪年
中国传统纪年：年号：汉平帝元始五年
该年为平年。
大事记
十二月﹐王莽毒死平帝﹐居摄践祚﹐称"假皇帝"﹐民臣称之为"摄皇帝" 
奥林匹亚的神殿被大火摧毁。
出生
刘婴，西汉末代皇帝（25年逝世）
逝世
孔光，字子夏，鲁国(今山东曲阜)人。孔子十四代孙，中国西汉大臣。以明经学,不到20岁被举为议郞。他为官严守秘密，坚持原则。曾任御史大夫、廷尉，于法律颇为擅长。一度罢相，后又复职。公元5年(元始五年)，孔光病故。（出生于前65年）
历史记载
王莽加九锡
元始五年（5）五月，以富平侯张纯为首九百零二名公卿大夫、博士、列侯、议郎等联名向太皇太后上书，称颂王莽功德比伊尹和周公，请加“九锡”。“九锡”即古代帝王赐与有大功或有权势诸侯大臣的九种物品，包括车马、衣服、朱户、纳陛、武贲、铁钺、弓矢、秬鬯。太皇太后遂策命安汉公莽以九锡，
平帝死
平帝初即位，王莽恐帝外家卫氏夺其权，乃上奏太皇太后拜帝母卫姬为中山孝王后，留中山（今河北唐县东北），不得至京师。平帝年长，对王莽留母卫后之事愤愤不平。元始五年（5）十二月，王莽在年终大祭时上椒酒，置毒酒中，毒死平帝。平帝时年十四。葬康陵。
王莽居摄践祚
元始五年（5）十二月平帝死后，前煇光谢嚣上奏太皇太后称：武功（今陕西郿县东）有人在打井时得一白石，上刻“告安汉公莽为皇帝。于是王莽指使同党向太皇太后上书，要求让他象从前的周公那样人代替天子临。太皇太后没有办法，只好顺从这一要求，由王莽摄政，称“摄皇帝”。次年，王莽改年号为摄元年（6）。三月王莽又众宣帝的玄孙中挑选一个年仅三岁的小孩刘婴，立为皇太子，号曰“孺子婴”。
孔光死
孔光字子夏，孔子十四世孙。经学尤明，年未二址。举为议郎。匡衡举光方正，为谏大夫。坐议有不合，左迁虹长，自免归教授。成帝初即位，举为博士，数使录冤狱，行风俗，赈赡流民，奉使称旨，由是知名。光以博士选高第为尚书，明习汉制及法令。上甚信任。转为仆射、尚书令。诏令以其周密谨慎，未尝有过，加诸吏官。迁诸吏光禄大夫、秩中二千石、给事中，领尚书事、后为光禄勋，复领尚书事，诸吏给事中。共典枢机十余年，守法度，修故事。上有所问，据经法以心所安而对，不希指苟合；如或不从，不敢强谏争，以是久而安。有所存举，唯恐其人闻知；沐日临休，兄弟妻子燕语，终不及朝省政事。有人问光：温室省中树皆何木？光嘿不应，更答以它语，其不泄如是。后徙为御史大夫。绥和元年（前8）二月，成帝诏仪立皇太子。光主张立中山王，结果以议不中意，左迁廷尉。绥和二年（前7）三月，孔光为宰相，封博山侯。哀帝即位后，傅太后欲与成帝母俱尊称号，群臣多顺指。唯师丹与孔光持异议。哀帝难违大臣正议，又内迫于傅太后，遂策免师丹。朱博代为大司空。傅氏在位者与朱博共毁谮光。数月后遂策免。上丞相博山侯印绶，罢归。后复征为光禄大夫，数月，为御史大夫。元寿元年（前2）二月，复为丞相，复故国博山侯。明年，定三公官，改为大司徒。后徙为帝太傅，旋为太师。元始五年（5）四月死，终年七十。
《资治通鉴》记载
孝平皇帝下元始五年（乙丑，公元五年） 
春，正月，祫祭明堂；诸侯王二十八人，列侯百二十人，宗室子九百馀人，征助祭。礼毕，皆益户、赐爵及金帛、增秩、补吏各有差。 
安汉公又奏复长安南、北郊。三十馀年间，天地之祠凡五徙焉。 
诏曰：“宗室子自汉元至今十有馀万人，其令郡国各置宗师以纠之，致教训焉。” 
夏，四月，乙未，博山简列侯孔光薨，赠赐、葬送甚盛，车万馀两。以马宫为太师。吏民以莽不受新野田而上书者前后四十八万七千五百七十二人，及诸侯王公、列侯、宗室见者皆叩头言：“宜亟加赏于安汉公。”于是莽上书言：“诸臣民所上章下议者，愿皆寝勿上，使臣莽得尽力毕制礼作乐；事成，愿赐骸骨归家，避贤者路。”甄邯等白太后，诏曰：“公每见，辄流涕叩头言，愿不受赏；赏即加，不敢当位。方制作未定，事须公而决，故且听公制作；毕成，群公以闻，究于前议。其九锡礼仪亟奏！” 
五月，策命安汉公莽以九锡，莽稽首再拜，受绿韨，衮冕、衣裳、瑒琫、瑒珌，句履，鸾路、乘马，龙旂九旒，皮弁、素积，戎路、乘马，彤弓矢、卢弓矢，左建朱钺，右建金戚，甲、胄一具，秬鬯二卣，圭瓒二，九命青玉珪二，朱户，纳陛，署宗官、祝官、卜官、史官，虎贲三百人。 
王恽等八人使行风俗还，言天下风俗齐同，诈为郡国造歌谣颂功德，凡三万言。闰月，丁酉，诏以羲和刘秀等四人使治明堂、辟雍，令汉与文王灵台、周公作洛同符。太仆王恽等八人使行风俗，宣明德化，万国齐同，皆封为列侯。时广平相班穉独不上嘉瑞及歌谣；琅邪太守公孙闳言灾害于公府。甄丰遣属驰至两郡，讽吏民，而劾“闳空造不祥，穉绝嘉应，嫉害圣政，皆不道。”穉，班婕妤弟也。太后曰：“不宣德美，宜与言灾者异罚。且班穉后宫贤家，我所哀也。”闳独下狱，诛。穉惧，上书陈恩谢罪，愿归相印，入补延陵园郎；太后许焉。 
莽又奏为市无二贾，官无狱讼，邑无盗贼，野无饥民，道不拾遗，男女异路之制；犯者象刑。 
莽复奏言：“共王母、丁姬，前不臣妾，冢高与元帝山齐，怀帝太后、皇太太后玺绶以葬。请发共王母及丁姬冢，取其玺绶；徙共王母归定陶，葬共王冢次。”太后以为既已之事，不须复发。莽固争之，太后诏因故棺改葬之。莽奏：“共王母及丁姬棺皆名梓宫，珠玉之衣，非籓妾服。请更以木棺代，去珠玉衣，葬丁姬媵妾之次。”奏可。公卿在位皆阿莽指，入钱帛，遣子弟及诸生、四夷凡十馀万人，操持作具，助将作掘平共王母、丁姬故冢；二旬间，皆平。莽又周棘其处，以为世戒云。又隳坏共皇庙，诸造议者泠褒、段犹等皆徙合浦。征师丹诣公车，赐爵关内侯，食故邑。数月，更封丹为义阳侯；月馀，薨。 
初，哀帝时，马宫为光禄勋，与丞相、御史杂议傅太后谥曰孝元傅皇后。及莽追诛前议者，宫为莽所厚，独不及。宫内惭惧，上书言：“臣前议定陶共王母谥，希指雷同，诡经僻说，以惑误主上，为臣不忠。幸蒙洒心自新，诚无颜复望阙廷，无心复居官府，无宜复食国邑。愿上太师、大司徒、扶德侯印绶，避贤者路。”秋，八月，壬午，莽以太后诏赐宫策曰：“四辅之职，为国维纲；三公之任，鼎足承君；不有鲜明固守，无以居位。君言至诚，不敢文过，朕甚多之。不夺君之爵邑，其上太师、大司徒印绶使者，以侯就第。” 
莽以皇后有子孙瑞，通子午道，从杜陵直绝南山，径汉中。 
泉陵侯刘庆上书言：“周成王幼少，称孺子，周公居摄。今帝富于春秋，宜令安汉公行天子事，如周公。”群臣皆曰：“宜如庆言。” 
时帝春秋益壮，以卫后故，怨不悦。冬，十二月，莽因腊日上椒酒，置毒酒中。帝有疾，莽作策，请命于泰畤，愿以身代，藏策金滕，置于前殿，敕诸公勿敢言。丙午，帝崩于未央宫。大赦天下。莽令天下吏六百石以上皆服丧三年。奏尊孝成庙曰统宗；孝平庙曰元宗。敛孝平，加元服，葬康陵。 
班固赞曰：孝平之世，政自莽出，褒善显功，以自尊盛。观其文辞，方外百蛮，无思不服，休征嘉应，颂声并作；至乎变异见于上，民怨于下，莽亦不能文也。 
以长乐少府平晏为大司徒。 
太后与群臣议立嗣。时元帝世绝，而宣帝曾孙有见王五人，列侯四十八人。莽恶其长大，曰：“兄弟不得相为后。”乃悉征宣帝玄孙，选立之。 
是月，前辉光谢嚣奏武功长孟通浚井得白石，上圆下方，有丹书著石，文曰：“告安汉公莽为皇帝。”符命之起，自此始矣。 
莽使群公以白太后，太后曰：“此诬罔天下，不可施行！”太保舜谓太后曰：“事已如此，无可奈何。沮之，力不能止。又莽非敢有它，但欲称摄以重其权，填服天下耳”太后心不以为可，然力不能制，乃听许。舜等即共令太后下诏曰：“孝平皇帝短命而崩，已使有司征孝宣皇帝玄孙二十三人，差度宜者，以嗣孝平皇帝之后。玄孙年在襁褓，不得至德君子，孰能安之！安汉公莽，辅政三世，与周公异世同符。今前辉光嚣、武功长通上言丹石之符，朕深思厥意，云‘为皇帝’者，乃摄行皇帝之事也。其令安汉公居摄践祚，如周公故事，具礼仪奏。”于是群臣奏言：“太后圣德昭然，深见天意，诏令安汉公居摄。臣请安汉公践祚，服天子韨冕，背斧依立于户牖之间，南面朝群臣，听政事；车服出入警跸，民臣称臣妾，皆如天子之制。郊祀天地，宗祀明堂，共祀宗庙，享祭群神，赞曰‘假皇帝’，民臣谓之‘摄皇帝’，自称曰‘予’。平决朝事，常以皇帝之诏称‘制’。以奉顺皇天之心，辅翼汉室，保安孝平皇帝之幼嗣，遂寄托之义，隆治平之化。其朝见太皇太后、帝皇后皆复臣节。自施政教于其宫家国采，如诸侯礼仪故事。”太后诏曰：“可。”